মোস্তাফিজের পক্ষে ৩ টেস্ট খেলা কঠিন: ওয়ালশ
হ্যামিল্টনে পৌঁছে গেছেন তামিম-মাহমুদউল্লাহরা। বৃহস্পতিবার নিউজিল্যান্ডের বিপক্ষে পরীক্ষায় বসবেন তারা। এর আগে মন খারাপ বাংলাদেশ বোলিং কোচ কোর্টনি ওয়ালশের। কারণটাও পরিষ্কার। কিউইদের বিপক্ষে প্রথম টেস্টে খেলতে নামার আগে দলের পেসারদের ম্যাচ প্র্যাকটিস সেভাবে না হওয়া।







তিন ম্যাচ টেস্ট সিরিজ শুরুর আগে নিউজিল্যান্ডের বিপক্ষে একটি প্রস্তুতিমূলক ম্যাচ খেলেছে বাংলাদেশ। এতে রানে ফেরার ইঙ্গিত দিয়েছেন টাইগার ব্যাটসম্যানরা। তবে বৃষ্টি বাগড়ায় নিজেদের ঝালিয়ে নিতে পারেননি পেস বোলাররা।




স্বাভাবিকভাবেই অনভিজ্ঞ পেস আক্রমণ নিয়ে উদ্বিগ্ন ওয়ালশ। তবে বেশি চিন্তিত দলের সবচেয়ে ‘অভিজ্ঞ’ অস্ত্র মোস্তাফিজুর রহমানকে নিয়ে। সামনে ইংল্যান্ডে ওয়ানডে বিশ্বকাপ। সেখানে তাকে ফিট পেতে নিউজিল্যান্ডের বিপক্ষে সবক’টি টেস্ট খেলানো হবে কি-না, তা নিয়েই মূলত ভাবছেন তিনি।
মোস্তাফিজ যে কয়টা টেস্টই খেলুন না কেন, তার ওপর যেন বেশি চাপ না পড়ে সেদিকে খেয়াল রাখতে হবে। ক্রিকেটীয় ভাষায় যাকে বলে ‘ওয়ার্ক লোড’ । তার ওপর যত সম্ভব তা কমিয়ে রাখার পক্ষে বোলিং কোচ।
দলের মূল অস্ত্রকে শাণিয়ে রাখার ক্ষেত্রে গুরুত্বারোপ করে ওয়ালশ বলেন, মোস্তাফিজ যেন পুরোপুরি ফিট ও সতেজ থাকে বিষয়টিতে আমাদের নজর দিতে হবে।
বিশ্বকাপের ক্ষণগণনা শুরু হয়ে গেছে। তাই মোস্তাফিজকে নিয়ে ভাবতেই হচ্ছে ক্যারিবীয় পেস কিংবদন্তিকে। তিনি বলেন, জানি না; নিউজিল্যান্ড সফরে ফিজকে দিয়ে কয়টা টেস্ট খেলাবেন নির্বাচকেরা। তার ওয়ার্ক লোড পর্যবেক্ষণ করতে হবে। নিজের সমস্যা নিয়ে তাকেও আমাদের সঙ্গে কথা বলতে হবে। আমাদের ভেবে দেখতে হবে কোন ধরনের উইকেট ওর বোলিং বেশি কার্যকরী।
তবে বিশ্বকাপের আগে সুস্থ ও ঝরঝরে রাখতে কাটার মাস্টারের নিউজিল্যান্ডে তিনটি টেস্ট খেলাটা কঠিন বলে মনে করেন ওয়ালশ। তিনি বলেন, মোস্তাফিজের জন্য তিন টেস্ট খেলা কঠিন। তবে অসম্ভবন নয়। কিন্তু এমনটি হলে তার ওপর ওয়ার্ক লোড বেশি হয়ে যাবে।

হ্যামিল্টনে পৌঁছে গেছেন তামিম-মাহমুদউল্লাহরা। বৃহস্পতিবার নিউজিল্যান্ডের বিপক্ষে পরীক্ষায় বসবেন তারা। এর আগে মন খারাপ বাংলাদেশ বোলিং কোচ কোর্টনি ওয়ালশের। কারণটাও পরিষ্কার। কিউইদের বিপক্ষে প্রথম টেস্টে খেলতে নামার আগে দলের পেসারদের ম্যাচ প্র্যাকটিস সেভাবে না হওয়া।